[{"text_idx": "#000003", "text": "Rhyddhawyd Mirores ym mis Mawrth eleni ar label Recordiau NEB a hynny wedi cryn edrych ymlaen yn deillio o\u2019r ffaith bod y record ar y gweill gan Ani ers tipyn o amser."}, {"text_idx": "#000004", "text": "Mae\u2019r albwm wedi\u2019i gynhyrchu gan Ani Glass ei hun, ac wedi\u2019i ysbrydoli gan y ddinas sydd wedi bod yn gartref iddi am y mwyafrif o\u2019i bywyd, Caerdydd."}, {"text_idx": "#000005", "text": "Efallai bod teitl yr albwm yn un anghyfarwydd, ac fe eglurodd Ani i\u2019r Selar beth amser yn o\u0302l fod yr enw\u2019n dod o gyfuniad o enw\u2019r arlunydd Miro\u0301, sef un o hoff artistiaid Ani, a\u2019r gair \u201cMIRAS\u201d, sef y Gernyweg am \u201ci edrych\u201d, gyda\u2019r bwriad o awgrymu person yn arsylwi."}, {"text_idx": "#000006", "text": "Mae Ani yn gerddor profiadol ac amlwg iawn ers sawl blwyddyn \u2013 daeth i amlygrwydd am y tro cyntaf ar ddiwedd y 2000egau yn aelod o\u2019r grw\u0302p indie pop Pipettes gyda\u2019i chwaer fawr Gwenno Saunders."}, {"text_idx": "#000007", "text": "O dipyn i beth, enillodd Gwenno y wobr yma yn 2015 gyda\u2019i albwm Y Dydd Olaf."}, {"text_idx": "#000008", "text": "Yn dilyn cyfnod gyda\u2019r band o Gaerdydd \u2018The Lovely Wars\u2019 ymdangosodd fel Ani Glass am y tro cyntaf yn 2015 gan ryddhau\u2019r EP \u2018Ffrwydrad Tawel\u2019 yn 2017."}, {"text_idx": "#000012", "text": "\u201cMae\u2019n cyfuno synau arbrofol, lyrics clyfar o dan haen drwchus o bop perffaith. Rydw i mor falch mai albwm Ani Glass sydd wedi dod i\u2019r brig eleni, mae\u2019n albwm sy\u2019n mynd a\u0302 chi ar daith, ac mae\u2019n bleser llwyr i fod ar y daith honno.\u201d"}, {"text_idx": "#000019", "text": "\u201cRoedd yn fraint cael bod ar y rhestr fer ymhlith grw\u0302p o artistiaid mor ffantastig ac felly mae hi bron yn amhosib i mi ddisgrifio\u2019r syndod o glywed y newyddion anhygoel yma\u201d medda Ani Glass wrth ymateb i\u2019r wobr."}, {"text_idx": "#000021", "text": "Roedd Ani\u2019n derbyn tlws wedi\u2019i gomisiynu\u2019n arbennig ar gyfer yr achlysur gan yr artist Ann Catrin Evans."}]